નીતિ આયોગના સીઇઓ અમિતાભ કાંતે ચર્ચામાં જણાવ્યું હતું કે ડિજિટલ ઇકોનોમી તરફ ઝડપથી આગળ વધવા માટે નોટબંધી જરૂરી હતી. તેમણે જણાવ્યું હતું કે આપણે ત્યાં અત્યારે મોટી ઊથલપાથલ થઇ રહી છે. હજુ ૮પ ટકા વ્યવહારો રોકડમાં થઇ રહ્યા છે જેનાથી કાળું નાણું વધુ પેદા થઇ શકે છે. જોકે મોબાઇલ ફોનની દુનિયામાં હવે અભૂતપૂર્વ વધારો જોવા મળ્યો છે અને આમ કેશલેસ ઇકોનોમી માટે આધારભૂત માળખું ઉપલબ્ધ થઇ શકયું છે.